OpenLLM-France/wikimedia huggingface dataset:
# Archibald Ross Colquhoun

Archibald Ross Colquhoun (Ciutat del Cap, març de 1848 − Londres, 18 de desembre de 1914) va ser el primer administrador de Rhodèsia del Sud, ocupant aquest càrrec de l'1 d'octubre de 1890 al 10 de setembre de 1892.

## Biografia

Archibald Ross Colquhoun nasqué el 1848 a Ciutat del Cap, fill d'Archibald Colquhoun. Es crià a Escòcia i després a. El 1871 treballava al departament d'Obres Públiques indi. Va ser secretari i el segon alt càrrec d'una missió governamental a Siam el 1879 i entre 1881 i 1882 va explorar una zona compresa entre Canton i Bhamo per a estudiar i esbrinar quina podia ser la millor ruta per a connectar la Xina amb Birmània mitjançant el ferrocarril.
Va ser corresponsal del London Times durant la guerra francoxinesa de 1883 a 1884. Més endavant Colquhoun va acompanyar les Forces Pioneres a l'Àfrica del Sud i esdevingué el primer administrador del Mashonaland després de la seva ocupació pels britànics el 1890
El 8 de març de 1900 es va casar a Staffordshire amb Ethel Maud Cookson, que cosignà després alguns llibres amb el seu marit.
Va ser membre de l'Institut d'Enginyers Civils i també de la Societat Reial de Geografia britànica.

## Obres

* Across Chrysê: being the narrative of a journey of exploration through the south China border lands from Canton to Mandalay (1883)
* Amongst the Shans (1885)
* The key of the Pacific: the Nicaragua canal (1895)
* Overland to China (1900)
* The renascence of South Africa (1900)
* Russia against India: the struggle for Asia (1901)
* The Africander land (1906)
* China in transformation (1912)
* The whirlpool of Europe, Austria-Hungary and the Habsburgs (1914)

## Referències

* ↑ Necrologia del NY Times
* ↑ Biografia per Samuel Stevenson editada per Douglas Fix
* ↑ «Arbre genealògic». Arxivat de l'original el 2013-12-30. [Consulta: 30 abril 2012].
# Arisemus spilotos

Arisemus spilotos és una espècie d'insecte dípter pertanyent a la família dels psicòdids que es troba a Centreamèrica: Costa Rica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Arisemus triatrapars

Arisemus triatrapars és una espècie d'insecte dípter pertanyent a la família dels psicòdids que es troba a Amèrica: Costa Rica, Panamà i Veneçuela.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Antonio Hervás Amezcua

Antonio Hervás Amezcua (Jaén, 1951) és un artista multidisciplinari que domina un ampli ventall de gèneres i tècniques que van des de la pintura i el gravat, a l'escultura, l'obra mural i l'orfebreria.
Nascut a Jaén, viu a Gavà des de l'any 1966. Va realitzar els seus estudis artístics a Barcelona i es va graduar en Procediments Murals per l'Escola d'Arts Aplicades de la Llotja l'any 1980, i en Pintura i Gravat per la Facultat de Belles Arts Sant Jordi el 1982. La seva primera exposició va ser l'any 1972 i posteriorment ha exposat a Brasil, Estats Units, Islàndia, Alemanya, Finlàndia i Israel. Ha passat llargues temporades d'investigació i treball a Islàndia i a Los Angeles, on va viure i pintar sota el mecenatge d'Arnold Ashkenazy. La seva obra es pot contemplar en museus com el d'Albacete, el Parc Arqueològic Europeu de Reinhelm-Bliesbruck o l'Instituto Cervantes de São Paulo.
El 25 de febrer de 2003 es va constituir la Fundació Hervás Amezcua per a les Arts, una institució sense ànim de lucre i de naturalesa permanent, de caràcter cultural i divulgatiu i amb un àmbit d'actuació nacional i internacional.

## Referències

* ↑ VVAA. Vestigis. L'Espluga de Francolí: Museu de la Vida Rural, octubre de 2009.

## Enllaços externs

* Fundació Hervás Amezcua per a les Arts
# Cromlec de Portela de Mogos

El cromlec de Portela de Mogos o cromlec de Portela de Modos és un cromlec classificat com a Immoble d'Interés Públic (IIP), situat a Évora. Fou descobert el 1966.
En una excavació de 1995-1996 s'hi van descobrir que almenys sis menhirs: són de cara plana, tallats després d'erguits, doncs hi havia trossos de pedra envoltant els menhirs. Aquest conjunt és disposat en forma d'estrela.
Quatre d'aquests sis menhirs presenten inscripcions: s'hi observen fàcilment motius lunars i solars.
# Murray (Nebraska)

Murray és una població dels Estats Units a l'estat de Nebraska. Segons el cens del 2000 tenia 481 habitants.

## Demografia

Segons el cens del 2000, Murray tenia 481 habitants, 188 habitatges, i 140 famílies. La densitat de població era de 807,5 habitants per km².
Dels 188 habitatges en un 31,4% hi vivien nens de menys de 18 anys, en un 66% hi vivien parelles casades, en un 6,4% dones solteres, i en un 25,5% no eren unitats familiars. En el 21,8% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,8% tenia menys de 18 anys, un 5,8% entre 18 i 24, un 29,5% entre 25 i 44, un 26% de 45 a 60 i un 12,9% 65 anys o més.
L'edat mediana era de 38 anys. Per cada 100 dones de 18 o més anys hi havia 93 homes.
La renda mediana per habitatge era de 52.386 $ i la renda mediana per família de 56.250 $. Els homes tenien una renda mediana de 37.386 $ mentre que les dones 21.094 $. La renda per capita de la població era de 21.274 $. Aproximadament el 2,1% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murray». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Murray». American Fact Finder. Oficina del Cens dels Estats Units, 12-01-2010.
# Natan

«Natan» té aquests significats:
* Natan (profeta), profeta hebreu del temps del rei David.
* Natan (fill de David), fill de David i Betsabé
# Natan (profeta)

Natan (en hebreu נָתַן Nâthân) va ser un profeta hebreu que segons la Bíblia va viure en temps del rei David (segle x aC), sobre el que va exercir una considerable influència.
Natan va recriminar al rei per haver seduït a Betsabé, i haver donat mort al seu espòs Uries. Va aprovar que el rei decidís la construcció del Temple de Jerusalem, però li va predir que no seria ell, sinó el seu fill i successor qui el construís. i Finalment va aconseguir que el successor de David fos Salomó, resolent una difícil situació sobre els hereus. Dos dels fills del profeta, Atzaries i Zabud, van tenir alts càrrecs a la cort de Salomó.
Juntament amb Gad, vident i profeta, Natan va participar en l'organització dels cors de levites encarregats de la música sagrada. Alguns autors li atribueixen una Història de David i una altra de Salomó que no s'han conservat.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 220. ISBN 8481641618.
# Natangis

Els natangis o notangis (en prussià: Notangi; en lituà: Notangai; en alemany: Natanger) fou un dels onze grups tribals que habitaren la regió de Prússia. El seu territori, anomenat Natàngia, correspon en l'actualitat a la zona sud de la província russa de Kaliningrad, que limita amb Polònia. Es creu que al segle xiii, quan els cavallers teutons iniciaren la croada contra els prussians, devien haver unes 15.000 persones habitant a Natàngia. El seu idioma, el prussià antic, part de les llengües bàltiques, s'extingí quan foren assimilats per la cultura polonesa.

## Territori

Els natangis habitaren un territori delimitat entre el riu Pregel (Pregolya) i el seu afluent el Łyna. Els seus veïns al nord eren els sambis, a l'est els nadruvis, al sud els bartis i a l'oest els varmis.

## Història

Els natangis són esmentats per primera vegada el 1238, en el document signat entre l'Orde Teutònic i el duc Swietopelk II de Pomerània. El Tractat de Christburg, de començaments del 1249, que garantia la llibertat als nous conversos al cristianisme, incloïa els natangis. Tanmateix, aquest tractat fracassà en resoldre les causes de fons del conflicte i els natangis massacraren 54 cavallers teutons en la batalla de Krücken el novembre del 1249. Però la seva victòria fou de curta durada, perquè els teutons recuperaren la seva fortalesa dos anys més tard i continuaren amb la croada. El 1255 construïren un castell en la desembocadura del Pregel, que anomenaren Königsberg, en la riba dreta de la frontera entre Natàngia i Sàmbia.
Durant la gran revolta prussiana (1260-1274), els natangis escolliren com a cap a Herkus Monte, que havia estat educat a Alemanya. Al començament Herkus reeixí en les seves campanyes i derrotà els teutons en la batalla de Pokarwis i la de Lubawa. Els rebels, però, foren incapaços de capturar els castells de mons construïts pels teutons. Herkus, que havia estat un dels generals més destacats dels prussians, fou capturat i penjat el 1273. Els nobles natangis es sotmeteren als teutons, els quals els prometeren privilegis i continuar tenint un lloc destacat en l'escala social. Alguns natangis, encapçalats per Sabynas i Stanta, es revoltaren per darrera vegada l'any 1295. Quan els alemanys colonitzaren la zona, els natangis conservaren el seu idioma i costums fins al segle xvii. En el segle següent la seva identitat es perdé progressivament, mesclats entre els alemanys, però encara que la seva llengua i costums s'havia perdut el 1945 encara hi havia persones que es definien com a natangis. El diari local de Landsberg (Górowo Iławeckie), publicat després del 1919, s'anomenà "Natanger Zeitung" (Diari de Natàngia).

## Referències

* 1 2 3 Sužiedėlis, 1978, p. 101–102.
* ↑ Urban, 2000, p. 242.

## Bibliografia

* Sužiedėlis, Simas. «Notanga». A: Encyclopedia Lituanica. IV, 1978.
* Urban, William. The Prussian Crusade. Chicago: Lithuanian Research and Studies Center, 2000. ISBN 0-929700-28-7.
* Reichermann, W. «Ut Noatange - Plattdütsche Spoasskes». A: Natangen - Ein Bildband, Kreisgemeinschaft Pr. Eylau, 1986.
# Neoperla grafei

Neoperla grafei és una espècie d'insecte plecòpter pertanyent a la família dels pèrlids.

## Etimologia

El seu nom científic honora la figura del professor Ulmar Grafe per la seua contribució en l'estudi d'aquesta espècie.

## Descripció

* Els adults presenten un color general marró groguenc clar, el cap clar (llevat d'una regió lleugerament més fosca als ocels), el pronot marró clar amb rugositats més fosques escampades, el segment del fèmur marró clar, el de la tíbia similar però amb una franja marró fosca al nivell del genoll i les membranes alars ambre clar amb la nervadura marró.
* Les ales anteriors del mascle fan 9,5 mm de llargària.
* Ni la femella ni la larva no han estat encara descrites.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malèsia: Sarawak (Malàisia).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 3 4 Stark B.P. & A.L. Sheldon, 2009. Records of Neoperlini (Plecoptera: Perlidae) from Brunei Darussalam and Sarawak, with descriptions of new Phanoperla Banks and Neoperla Needham species. Illiesia, 5(2):11‐19. «PDF».
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Musée de la musique

El Musée de la musique de París presenta una col·lecció de diversos centenars d'instruments de música reunits pel Conservatoire national supérieur de musique et de danse de Paris. Són essencialment instruments de música clàssica i popular del segle xvii als nostres dies : llaüts, violins italians (Stradivari, Guarneri, Fet Mat), clavicèmbals francesos i flamencs, pianos francesos d'Erard i Pleyel, instruments d'Adolphe Sax.
Els instruments són agrupats per època i per família. Els auriculars que se subministren a l'entrada permeten sentir extractes comentats de música d'instruments exposats.
El Musée de la musique forma part de la Cité de la musique que reuneix un conjunt d'institucions dedicades a la música situat al quartier de la Villette, al 19è districte de París.
La Cité de la musique està instal·lada a un edifici concebut per l'arquitecte Christian de Portzamparc i fou inaugurada el 1995.

## Galeria

* Clavicèmbal, 1677, Bolonya, Itàlia.
* Guitarres del segle xvii.
* Clavicèmbals de la segona meitat del segle xviii.
* Instruments del segle xviii, com la trompa de caça de Carlin.
* Piano forte de començaments del segle xix.

## Vegeu també

* Parc de la Villette
* Conservatoire national supérieur de musique et de danse de Paris
* Cité de la musique
* Musée des instruments de musique de Bruxelles

## Enllaços externs

* Web del museu Arxivat 2008-11-02 a Wayback Machine.
* (francès) El catàleg de les col·leccions del musée de la Musique
# Moskvà

* Aquest article tracta sobre el riu rus. Pel que fa a la capital de Rússia, vegeu Moscou.
El Moskvà (en rus Москва) és un afluent del riu Okà situat a la part europea de Rússia. La seva longitud és de 502 km.

## Recorregut

El riu Moskvà pertany a la conca hidrològica del Volga. Neix a les muntanyes de Smolensk, a 311 m d'altitud. Travessa la ciutat de Moscou en sentit NO-SE, on al llarg del seu recorregut forma nombrosos meandres. En el seu camí, s'hi troben algunes illes, com la del Kremlin. A la riba del Moskvà hi ha molts parcs interessants (per exemple, el Parc Gorki). En un dels seus meandres s'hi troba l'Estadi Olímpic Lujnikí, seu dels Jocs Olímpics de Moscou de 1980. Desemboca al riu Okà prop de la ciutat de Kolomna, 120 km al sud-est de Moscou.
Precisament la capital russa pren el nom del riu, ja que tant Moscou com el riu Moskvà tenen el mateix nom en rus (Москва).

## Hidrologia

En la seva part alta és un riu relativament net. A partir de l'embassament de Mojaisk s'incrementa amb la càrrega de fluids residuals de les indústries. Al seu pas per Moscou l'aigua és insalubre i està prohibit banyar-s'hi.
El Moskvà és tot navegable, i el trànsit només s'atura els mesos d'hivern, a causa del glaç. Des del 1937 està unit amb el Volga mitjançant el canal Moskvà-Volga, de 126 km de longitud.
# Myrtlewood (Alabama)

Myrtlewood és una població dels Estats Units a l'estat d'Alabama. Segons el cens del 2000 tenia 139 habitants.

## Demografia

Segons el cens del 2000, Myrtlewood tenia 139 habitants, 59 habitatges, i 45 famílies. La densitat de població era de 20,7 habitants/km².
Dels 59 habitatges en un 22% hi vivien nens de menys de 18 anys, en un 61% hi vivien parelles casades, en un 10,2% dones solteres, i en un 23,7% no eren unitats familiars. En el 23,7% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,76.
Per edats la població es repartia de la següent manera: un 18,7% tenia menys de 18 anys, un 5,8% entre 18 i 24, un 25,9% entre 25 i 44, un 30,2% de 45 a 60 i un 19,4% 65 anys o més.
L'edat mediana era de 44 anys. Per cada 100 dones hi havia 95,8 homes. Per cada 100 dones de 18 o més anys hi havia 98,2 homes.
La renda mediana per habitatge era de 42.188 $ i la renda mediana per família de 50.114 $. Els homes tenien una renda mediana de 51.667 $ mentre que les dones 31.250 $. La renda per capita de la població era de 21.262 $. Aproximadament el 4,8% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Nazzano

Nazzano és un comune (municipi) de la ciutat metropolitana de Roma, a la regió italiana del Laci, situat uns 40 km al nord de Roma. L'1 de gener de 2018 tenia 1.395 habitants.

## Ciutats agermanades

* Iași, Romania, des de 1999

## Referències

* ↑ «Resident population on 1st January 2018» (en anglès). ISTAT. [Consulta: 11 abril 2019].

## Enllaços externs

* Nazzano - Lloc web oficial (italià)
# Nagari Nose

Nagari Nose (Nas de les Muntanyes Nagari) és la muntanya principal de les muntanyes Nagari a Tamil Nadu, situada a 13° 22′ 53″ N, 79° 39′ 22″ E﻿ / ﻿13.38139°N,79.65611°E﻿ / 13.38139; 79.65611 amb una altura de 875 metres. Es troba a 80 km terra endins però es pot veure des de la mar en dies clars. Al seu peu hi ha el poble de Nagari i propera l'estació ferroviària de Nagari. A la zona es cultiva l'arròs, d'una qualitat superior.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Nagatachō

Nagatachō (永田町, Nagata-chō) és un districte de Tòquio, Japó, al districte especial de Chiyoda. Al districte hi ha l'edifici de la Dieta del Japó i la residència del primer ministre (Kantei). El tribunal suprem és al districte veí de Hayabusachō. Nagatachō es fa servir habitualment per a referir-se al govern electe del Japó, mentre que Kasumigaseki es refereix a l'administració burocràtica no electa.
Durant el període Edo, l'àrea que envoltava l'escola secundària Hibiya i l'ambaixada de Mèxic eren residències de samurais del domini de Kishiwada.

## Empreses amb seu a Nagatachō

NTT DoCoMo té la seva seu a la Sanno Park Tower a Nagatachō.
La Swiss House, les oficines japoneses de Swiss International Air Lines, es troben a l'annex de la Sanno Park Tower.
Prudential Financial té les seves oficines japoneses a la Prudential Tower. Diverses empreses estrangeres tenen les seves oficines japoneses a Nagatachō, com Baker & McKenzie, Citibank i Dow Jones.

## Entorn

* Biblioteca Nacional de la Dieta
* Oficina del Gabinet
* Seu del Partit Liberal Democràtic del Japó
* Santuari Hie
* Institut Hibiya
* L'hotel Capitol Tokyu
* Hotel Akasaka Excel Tokyu
* Palau Imperial de Tòquio
* Kajima - a Moto-Akasaka
* Suntory - a Akasaka
* Tokyo Broadcasting System (TBS) - a Akasaka
* Komatsu Limited - a Akasaka

## Estacions de metro

* Estació d'Akasaka-mitsuke (Línia Ginza, Línia Marunouchi)
* Estació de Kokkai-gijidō-mae (Línia Chiyoda, Línia Marunouchi)
* Estació de Nagatachō (Línia Hanzōmon, Línia Namboku, Línia Yūrakuchō)
* Estació de Tameike-Sannō (Línia Ginza, Línia Namboku)

## Educació

El Consell educatiu de Chiyoda opera escoles i instituts públics. L'escola de primària Kojimachi (麹町小学校, kōjimachi-shōgakkō) és la que cobreix els chōme 1-2 de Nagatachō. Va sorgir de la unió de l'escola de primària Kōjimachi i l'escola de primària Nagatachō (永田町小学校, nagatachō-shōgakkō). Va començar les classes l'any 2000 a les instal·lacions de l'antiga escola de Nagatachō. L'edifici actual es va inaugurar l'1 d'Abril del 2003.

## Referències

* ↑ Error: hi ha arxiuurl o arxiudata, però calen tots dos paràmetres.«Headquarters location» (en anglès), 16-02-2013. [Consulta: 7 març 2010].
* ↑ «Torre Sanno Park» (en japonès). Arxivat de l'original el 28 de setembre 2009. [Consulta: 7 març 2010].
* ↑ «区立小学校の通学区域» (en japonès). Chiyoda Board of Education. [Consulta: 8 octubre 2022].
* ↑ «沿革の概要» (en japonès). Kōjimachi Elementary School. [Consulta: 17 octubre 2022].
# Nando (Uruguai)

Nando és una localitat de l'Uruguai, ubicada al nord-est del departament de Cerro Largo. Té una població aproximada de 100 habitants, segons les dades del cens del 2004.
Es troba a 110 metres sobre el nivell del mar.

## Referències

* ↑ (anglès) Mapa, localització, clima i altres dades
# Naxalbari

Naxalbari és el nom d'un poble i un bloc de desenvolupament comunitari a la part septentrional de l'estat de Bengala Occidental, a l'Índia. El bloc de Naxalbari està subjecte a la jurisdicció de la subdivisió de Siliguri del districte de Darjeeling. Naxalbari és conegut per ser l'indret on va tenir lloc a finals dels anys 1960 la Insurgència naxalita.

## Geografia

Naxalbari es troba a 26° 41′ N, 88° 13′ E﻿ / ﻿26.68°N,88.22°E﻿ / 26.68; 88.22, i s'eleva 152 metres sobre el nivell de la mar.
Naxalbari està situat a la regió de Terai, als peus de l'Himàlaia. A l'oest de Naxalbari, a través del riu fronterer de Mechi, es troba el Nepal. La terra que envolta Naxalbari és una extensió de 182,02 km² formada per granges, plantacions de te, boscos i pobles petits. El bloc de Naxalbari consta de sis gram panchayats («consells del poble») que són, de nord a sud, Gossainpur, Lower Bagdogra, Upper Bagdogra, Hatighisha, Naxalbari i Moniram. El bloc de Naxalbari tenia 144.915 habitants l'any 2001.

## Història

El 1967, es va produir a Naxalbari un alçament de camperols pobres d'esquerres conegut com la Insurrecció naxalita, que prossegueix a dia d'avui. L'incident que va desencadenar l'aixecament va tenir lloc el 25 de maig de 1967 a la localitat de Bengai Jote, quan la policia va obrir foc contra un grup de pagesos que reclamaven els seus drets sobre els cultius d'una determinada extensió de terreny. El tiroteig va acabar amb la vida de 9 adults i 2 infants sense identificar.
El Partit Comunista de l'Índia (Marxista) ha erigit bustos de Lenin, Stalin, Mao i Charu Majumdar en el terreny on es va desencadenar la insurrecció. També hi ha una columna que conté els noms de les persones mortes durant el tiroteig: Dhaneswari Devi (dona), Simaswari Mullick (dona), Nayaneswari Mullick (dona), Surubala Burman (dona), Sonamati Singh (dona), Fulmati Devi (dona), Samsari Saibani (dona), Gaudrau Saibani (home), Kharsingh Mullick (home) i "dos infants".

## Administració

El bloc de Naxalbari consta d'una localitat censal, Uttar Bagdogra, i d'àrees rurals amb 6 gram panchayats: Gossaipur, Lower Bagdogra, Nakshalbari, Hatighisa, Maniram i Upper Bagdogra.
El bloc compta amb dues estacions de policia: Bagdogra i Naxalbari. La seu central del bloc es troba en Naxalbari. Naxalbari té una estació de trens a la línia Katihar-Siliguri.

## Referències

* ↑ Falling Rain Genomics, Inc - Naxalbari
* ↑ «Publications», 21-01-2019. Arxivat de l'original el 2019-01-21. [Consulta: 28 novembre 2020].
* ↑ Indian Railways time table